text: асаубай жәдігерұлы, қанжығалы асаубай (т.-ө.ж.б.) белгілі шешен, би. арғын тайпасының қанжығалы руынан шыққан. арқадағы қорқылдақ көлінің төңірегін қоныс еткен. ш.уәлихановтың әкесі шыңғыс төренің замандасы. а. қара қылды қақ жарған әділ де сыншыл ақын болған. табан астында шығарып айтқан өлеңдері махамбет, ақтамберді сияқты өр мінезді, орақ тілді ақындар шығармаларымен сарындас. оның шыңғыс төреге, абылай тұқымынан шыққан ахмет биге, керей бекентай байға, жарқын биге, қарабалық күлік байға, омар төреге т.б. айтқан сөздері ұшқырлығымен, жігерлілігімен ерекшеленеді. ақын қашан да тұрмысы нашар әлеум. топтың сөзін сөйлеп, жоғын жоқтаған. а. жырлары, суырып салма сөздері респ. баспасөздерде, “қазақтың би-шешендері” (1993) жинағында жарияланған.